Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: a 12/2000. (VI. 15.) OM rendelethez
Paragraph Index: 409

6. Az ismeretek ellenőrzési rendszere Az ismeretek ellenőrzési rendszere magába foglalja a tantervben előírt gyakorlati jegyek, beszámolók, kollokviumok és szigorlatok teljesítését, a szakdolgozat elkészítését és a záróvizsga letételét. 6.1. A szakdolgozat A szakdolgozat a hallgatónak a témavezető irányításával kidolgozott írásos formában megjelenő szakmai alkotása, amely bizonyítja, hogy a szakirányú továbbképzésben megszerzett ismereteket elsajátította, alkalmazni tudja a témakörbe tartozó feladatok kreatív megoldására. A hallgatók az első félévben szakdolgozat témát választanak, az elkészített dolgozatot a főiskolai szintű képzés esetén a 3., az egyetemi szintű képzés esetén a 4. félévi vizsgaidőszak kezdetéig kell benyújtani. 6.2. Záróvizsga 6.2.1. A záróvizsgára bocsátás feltételei: — a tantervben előírt követelmények teljesítése, valamint — a bírálók által elfogadott szakdolgozat. 6.2.2. A záróvizsga részei: — egyetemi szintű képzés esetén a szakdolgozat szóbeli megvédése és a komplex (szőlőtermesztés, borászat, ökonómia) szóbeli vizsga, — főiskolai szintű képzés esetén a szakdolgozat ismertetése és a komplex (szőlőtermesztés, borászat, ökonómia) szóbeli vizsga. 6.2.3. A záróvizsga eredménye Mindkét szinten a szakdolgozat megvédése (ismertetése) és a szóbeli vizsgakérdésekre adott érdemjegyek számtani átlaga. 6.2.4. Az oklevél minősítése Mindkét szinten a szigorlatok érdemjegyei és a záróvizsga jegyéből számított egyszerű átlag, egész számra kerekítve. 2000/57. szám A Kormány határozatai A Kormány 1048/2000. (VI. 15.) Korm. határozata az Országos Nyugdíjbiztosítási Főigazgatóság főigazgatójának kinevezéséről A Kormány a társadalombiztosítás pénzügyi alapjainak és a társadalombiztosítás szerveinek állami felügyeletéről

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes